**Bosna i Hercegovina**

**Federacija Bosne i Hercegovine**

**Hercegovačko – Neretvanska Županija**

**OPĆINA PROZOR – RAMA**

**Služba za razvoj, poduzetništvo,obrt i financije**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Općina Prozor-Rama, Kralja Tomislava bb, tel/fax: ++387 36 397 279, 771 342,

e-mail: [racunovodstvo@prozor-rama.org](mailto:racunovodstvo@prozor-rama.org), www.prozor-rama.org

**I n f o r m a c i j a**

**o stanju naplate koncesijske naknade**

**u Općini Prozor – Rama**

**za 2023. godinu**

Prozor – Rama, travanj 2024. godine

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Služba za razvoj, poduzetništvo, obrt i financije

Na području općine Prozor – Rama postoje tri minihidroelektrane za proizvodnju električne energije i sa istima je Općina kao Koncesor potpisala ugovore o korištenju vodotoka za proizvodnju električne energije.

Na temelju članka 32. Zakona o koncesijama ( Narodne novine HNŽ broj: 2/03 ), Odluke Vlade HNŽ broj : 01-1-02-559/04 od 01.04.2004., Odluke Općinskog Vijeća Prozor – Rama broj: 01-06-856/06 od 20.04.2006. godine, Odluke Načelnika Općine Prozor – Rama broj : 02-33/465/06 od 23.05.2006. godine, dana 15.09.2006. godine potpisani su Ugovori:

-Sa firmom ECCO – CRIMA d.o.o., Lug b.b. Prozor - Rama , kao Koncesionarom, potpisan je ugovor o korištenju vodotoka rijeke Crima za proizvodnju električne energije izgradnjom minihidroelektrane instalirane snage 1,011 MW, srednje godišnje proizvodnje 5,44 GWh.

Naknada za koncesiju iznosi 2 % od vrijednosti proizvedene i isporučene električne energije, od čega Općini pripada 55 % a Županiji 45 %.

-Sa firmom „Mala hidroelektrana Zagradačka“ d.o.o. Prozor – Rama, kao Koncesionarom, potpisan je Ugovor o korištenju vodotoka Zagradačke rijeke za proizvodnju električne energije izgradnjom minihidroelektrane, instalirane snage 0,92 MW, srednje godišnje proizvodnje 4,160 GWh.

Naknada za koncesiju iznosi 2 % od vrijednosti proizvedene i isporučene električne energije, i ista se dijeli na 55 % Općini i 45 % Županiji.

-Sa firmom ING – EKO d.o.o., Lug 28, Općina Prozor – Rama, kao Koncesionarom, potpisan je Ugovor o korištenju vodotoka rijeke Duščica za proizvodnju električne energije izgradnjom minihidroelektrane instalirane snage 0,515 MW, srednje godišnje proizvodnje 2,404 GWh.

Naknada za koncesiju iznosi 2,1 % od vrijednosti proizvedene i isporučene električne energije i ista se dijeli na 55 % Općini i 45 % Županiji.

Vlada HNŽ je dana 22.06.2015. sa gospodarskim društvom „GS GRAĐENJE“ d.o.o. Prozor – Rama potpisala Ugovor o koncesiji za eksploataciju mineralne sirovine dolomita na ležištu „Podbor“, lokalitet „Kolivret“, Općina Prozor – Rama.

Po tom Ugovoru koncesijska naknada za 2023. godinu iznosi 10.357,87 KM.

U nastavku dajemo prikaz obveze i uplate koncesije za 2023. godinu:

**KONCESIONAR: ING-EKO d.o.o.**

|  |  |  |
| --- | --- | --- |
| **PERIOD** | **IZNOS NAKNADE KM** | **UPLAĆENO KM** |
| 2023. (01.01. – 31.12.) | 8.654,54 | 8.654,54 |

**KONCESIONAR: ECO CRIMA d.o.o.**

|  |  |  |
| --- | --- | --- |
| **PERIOD** | **IZNOS NAKNADE KM** | **UPLAĆENO KM** |
| 2023. (01.01. – 31.12.) | 5.979,99 | 5.979,99 |

**KONCESIONAR : MHE ZAGRADAČKA d.o.o.**

|  |  |  |
| --- | --- | --- |
| **PERIOD** | **IZNOS NAKNADE KM** | **UPLAĆENO KM** |
| 2023. (01.01. – 31.12.) | 7.830,00 | 7.830,00 |

**KONCESIONAR: GS GRAĐENJE D.O.O.**

|  |  |  |
| --- | --- | --- |
| **PERIOD** | **IZNOS NAKNADE KM** | **UPLAĆENO KM** |
| 2023. (01.01.- 31.12.) | 10.357,87 | 10.357,87 |

**Prozo**r**, travanj 2024.** **Služba za razvoj,poduzetništvo, obrt i financije**

**Šef odsjeka**

**Mato Ćališ. mag.oec. v.r.**